Նիկոլայ Մյասկովսկի

Նիկոլայ Յակովլևիչ Մյասկովսկի (), ռուս խորհրդային կոմպոզիտոր, մանկավարժ, երաժշտական քննադատ, հասարակական գործիչ։ ԽՍՀՄ ժողովրդական արտիստ (1946)։ Արվեստաբանության դոկտոր (1940)։

Կենսագրություն 
1902 թվականին ավարտել է Ռազմաինժեներական ուսումնարանը, 1911 թվականին՝ Պետերբուրգի կոնսերվատորիան (դասատուներ՝ Ա. Լյադով, Ն. Ռիմսկի-Կորսակով, Յա. Վիտոլ)։ Գրախոսականներով հանդես է եկել երաժշտական ամսագրերում («Մուզիկա», «Մուզիկալնայա կուլտուրա», «Սովրեմեննայա մուզիկա» և այլն)։ Մյասկովսկին մեծ գործունեություն է ծավալել սովետական երաժշտական մշակույթի տարբեր բնագավառներում, եղել է Պետական երաժշտական հրատարակչության հիմնադիրներից մեկը, ՌԽՖՄՀ լուսժողկոմատի երաժշտական բաժնի վարիչի տեղակալ, 1921 թվականից՝ Մոսկվայի կոնսերվատորիայի ստեղծագործական դասարանի պրոֆեսոր։

Մյասկովսկու աշակերտներից են Արամ Խաչատրյանը, Գ. Եղիազարյանը։

Մյասկովսկու ստեղծագործական ժառանգությունը բազմաժանր է՝ 27 սիմֆոնիա, սիմֆոնիկ պոեմներ և նախերգանքներ, 2 կոնցերտ (ջութակի, թավջութակի), 13 լարային կվարտետ, սոնատներ (ջութակի, թավջութակի, դաշնամուրի), ռոմանսներ, խմբերգեր և այլն։ Մյասկովսկին մեր ժամանակի խոշորագույն սիմֆոնիստներից է։ Լավագույն սիմֆոնիաներից են՝ 5-րդ (1918), 6-րդ (1923), 16-րդ (1936), 21-րդ (1940), 27-րդ (1950)։

Արժանացել է ԽՍՀՄ պետական մրցանակների (1941, 1946, 1950, 1951)։

Ծանոթագրություններ

Արտաքին հղումներ 
 Մյասկովսկու կյանքին և ստեղծագործական ժառանգությանը նվիրված կայք (անգլերեն և ռուսերեն լեզուներով) 

Ռուս կոմպոզիտորներ
ԽՍՀՄ ժողովրդական արտիստներ
ԽՍՀՄ Պետական մրցանակի դափնեկիրներ
ԽՍՀՄ կոմպոզիտորների միության անդամներ
Առաջին համաշխարհային պատերազմին մասնակցած ռուսական ռազմական գործիչներ
Նովոդևիչյան գերեզմանատանը թաղվածներ
Սանկտ Պետերբուրգի կոնսերվատորիայի շրջանավարտներ
Առաջին համաշխարհային պատերազմի մասնակիցներ
ՌԽՖՍՀ արվեստի վաստակավոր գործիչներ
20-րդ դարի դասական կոմպոզիտորներ
Խորհրդային հասարակական գործիչներ
«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Ռուս երաժշտագետներ
Ռուս մանկավարժներ
Ռուս հասարակական գործիչներ
Ստալինյան մրցանակի դափնեկիրներ
Լենինի շքանշանի ասպետներ